Symenos

Symenos () bol grécky sochár v 4. stor. pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Symenos 2 

Symenos, syn Damostrata, sochár pochádzajúci zrejme z ostrova Rodos (alebo z AtikyLucia Guerrini: Enciclopedia dell’Arte Antica, Classica e Orientale, Roma 1959, Treccani, Symenos 1 ), pôsobil približne v polovici 4. stor. pred Kr. Jeho autorský podpis sa zachoval na obdĺžnikovom podstavci z modrého vápenca (so stopami nôh pravdepodobne bronzovej sochy) objavenom na akropole mesta Lindos, ktorý bol kedysi základňou votívnej sochy venovanej Aténe Lindskej (podstavec sa nachádza v Národnom múzeu v Kodani1232, COPENHAGUE, NATIONAL MUSEUM ).

Εὐφράνωρ Ἀρχηίου, Δαμάγητος Εὐφράνορος καὶ παῖδες, Ἀθαναίαι Λινδίαι δεκάτας καὶ ἀπαρχάς. Σύμενος Δαμοστράτου ἐπόει.   Eufranor syn Archéia, Damagétos syn Eufranora a jeho chlapci, venovali Aténe Lindskej obeť („desiatok“ (dekatai) a „prvotné plody“ (aparchai) rôznych hodnôt alebo množstva prispeli rôzni členovia rodiny)... Symenos syn Damostrata zhotovilInscriptiones Graecae, Regions: Aegean Islands, incl. Crete (IG XI-[XIII]): Rhodes and S. Dodecanese (IG XII,1) Lindos II 41 

Plínius jeho meno uvádza medzi sochármi, ktorí boli autormi bronzových sôch atlétov, bojovníkov, lovcov a  obetníkov.Plínius, Naturalis Historia, 34, 91. 

Na južnom svahu aténskej Akropole sa našiel podstavec zo sochy so značne poškodeným nápisom (datovaným do polovice 4. stor. pred Kr.), ktorý je tiež signovaný menom Symenos.

[Ἱππ]ολοχίδης Θρασ[υμήδους] [Λου]σιεὺς ἀνέθηκε[ν — — —].  Σύ[μ]εν[ος ἐπόησε].   Hippolochides syn Thrasyméda z Lousie venoval .. Symenos zhotovilInscriptiones Graecae, Regions: Attica (IG I-III): Attica IG II² 4898 

Hippolochides syn Thrasyméda z Lousie bol evidentne bohatý muž, pretože postavil na Akropole alebo v jej blízkosti dve bronzové sochy od Démétria a jednu od Symena.

Zdá sa, že tu ide o identického sochára. Väčšina znalcov (medzi nimi Christian Blinkenberg, Charles Picard alebo Georg Lippold) sa k tomu prikláňa.

 Referencie a bibliografia 


Kategória:Sochári starovekého Grécka